S-131/2023

1. Mál þetta, sem dómtekið var 18. júlí 2023, er höfðað með ákæru lögreglustjórans á Austurlandi, útgefinni 1. júlí sl., á hendur B-kk-þgf M-kk-þgf, [...], fyrir umferðarlagabrot:

I.

,, Með því að hafa þriðjudaginn 20. júlí 2021, sviptur ökurétti ævilangt með dómi, ekið bifreiðinni [...], með 70 km. hraða á klukkustund norður Suðurfjarðarveg um Fáskrúðsfjarðargöng í Fjarðabyggð, þar sem leyfður hámarkshraði var 70 km. á klukkustund.

Telst framangreint varða við 1. mgr. 58. gr. og 5. m gr., sbr. 94. og 95. gr. umferðarlaga nr. 77/2019.

II.

Með því að hafa þriðjudaginn 16. maí 2023, sviptur ökurétti ævilangt með dómi, ekið bifreiðinni [...], úr bíla- og farþegaferjunni Norrænu inn á tollgæslusvæði Seyðisfjarðarhafnar þar sem lögreglan stöðvaði akstur ákærða.

Telst framangreint varða við 1. mgr. 58. gr., sbr.95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar.“

2. Ákærði krefst þess að hann verði dæmdur til vægustu refsingar sem lög leyfa og þá þannig að hún verði ákvörðuð með samfélagsþjónustu.

B.

1. Fyrir dómi hefur ákærði skýlaust viðurkennt sakargiftir, líkt og þeim er lýst í ákæru, I. og II. kafla. Játning ákærða er í samræmi við rannsóknargögn lögreglu.

Að ofangreindu virtu og með skýlausri játningu ákærða, sem ekki er ástæða til að efa að sé sannleikanum samkvæm er að áliti dómsins nægjanlega sannað að ákærði hafi gerst sekur um þá háttsemi, sem í ákæru greinir, en brot hans eru þar réttilega heimfærð til laga.

Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008 um meðferð sakamála.

Að ofangreindu virtu verður ákærði sakfelldur fyrir þá háttsemi sem honum er gefin að sök í ákæru.

C.

1. Ákærði, sem er 67 ára, hefur samkvæmt sakavottorði sakaskrár ríkisins áður sætt refsingum, sem áhrif hafa í máli þessu. Ákærði gekkst þannig undir lögreglustjórasátt um sektargreiðslu hjá lögreglustjóranum á Norðurlandi eystra 31. maí 2019, fyrir ölvunarakstur og fyrir að hafa ekið án ökuréttinda, og var hann þá sviptur ökuréttindum í 18 mánuði. Þann 15. júní 2020 var ákærði dæmdur til sektargreiðslu fyrir umferðarlagabrot, m. a. ölvunar- og sviptingarakstur, en að auki var hann þá sviptur ökurétti ævilangt, en um var að ræða hegningar auka að hluta til. Þá gekkst ákærði með tveimur lögreglustjórasáttum um sektargreiðslur hjá lögreglustjóranum á höfuðborgarsvæðinu, þann 25. nóvember 2020 fyrir akstur sviptur ökuréttindum. Þá gekkst ákærði undir lögreglustjórasátt um sektargreiðslu hjá lögreglustjóranum á Höfðuðborgarsvæðinu 26. janúar 2021 fyrir umferðarlagabrot, þ. á m. fyrir að hafa ekið ökutæki sviptur ökurétti. Loks var ákærði þann 7. desember 2022 dæmdur í 60 daga fangelsi fyrir að hafa ekið sviptur ökuréttindum og undir áhrifum áfengis og ávana- og fíkniefna þann 14. apríl 2021, en að auki var hin ævilanga ökuréttindasvipting hans áréttuð.

2. Í máli þessu hefur ákærði verið fundinn sekur um umferðarlagabrot, þ. e. fyrir aðhafa í tvígang ekið ökutæki sviptur ökuréttindum, auk hraðaksturs. Ber að ákvarða refsingu ákærða m. a. með hliðsjón af áður lýstum sakarferli, en einnig að virtu ákvæðum 1. og 4. mgr. 77. g r. og 78. gr. almennra hegningarlaga nr. 19/1940.

Að ofangreindu virtu þykir refsing ákærða eftir atvikum hæfilega ákveðin fangelsi í 75 daga, en að auki sekt að fjárhæð 10.000 krónur vegna hraðaksturbrotsins. Ekki þykir fært að skilorðsbinda fangelsisrefsinguna. Þá er til þess að líta að af hálfu löggjafans, Alþingis, hefur dómstólum enn ekki verið gert kleift að dæma til samfélagsþjónustu. Ákærði skal greiða sektina innan fjögurra vikna frá dómsuppkvaðningu að telja, en ella sæti hann til vara tveggja daga fangelsi.

Samkvæmt yfirlýsingu lögreglustjóra fyrir dómi féll ekki til sakarkostnaður við saksóknina.

Af hálfu ákæruvaldsins fór með málið M-kvk-nf M-kvk-nf S-kvk-nf lögreglustjóri.

Ó-kk-nf Ó-kk-nf héraðsdómari kveður upp dóm þennan.

Dómsorð :

Ákærði, B-kk-nf M-kk-nf, sæti fangelsi í 75 daga.

Ákærði greiði 1 0.000 krónur í sekt til ríkissjóðs innan fjögurra vikna frá dómsuppsögu að telja, en ella sæti hann tveggja daga fangelsi.